Suchinthana/ta-wikipedia huggingface dataset:
அந்தோணி செல்வநாயகம்

அந்தோணி செல்வநாயகம் (Antony Selvanayagam) என்பவர் மலேசியாவின் பினாங்கு மறைமாவட்டத்தின் அருட்தந்தையர் ஆவார். கோலாலம்பூரின் 2வது பேராயராக கோலாலம்பூர் உயர்மறைமாவட்டத்திற்கு இவரது முன்னோடி பிசப் அந்தோனி சோட்டர் பெர்னாண்டஸ் இடமாற்றம் செய்யப்பட்ட பின்னர் இவர் பினாங்கின் 4வது பிசப்பாக  போப் இரண்டாம் ஜான் பால் அவர்களால் தேர்ந்தெடுக்கப்பட்டார். 1980-1983 வரை, இவர் கோலாலம்பூர் மறைமாவட்டத்தில் துணை ஆயராக இருந்தார். முதுமை காரணமாக 2012 இல் ஓய்வு பெற்றார், இவருக்குப் பிறகு எம்.எஸ்.ஜி.ஆர். பினாங்கின் புதிய பிஷப்பாக செபாஸ்டியன் பிரான்சிஸ் நியமிக்கப்பட்டார். இவர் தேவாலயத்தின் எக்குமெனிசம் மற்றும் சமயங்களுக்கு இடையேயான விவகாரங்களுக்கான ஆணையத்தின் தலைவராக பணியாற்றினார்.

வெளி இணைப்புகள் 

 Catholic-Hierarchy.org

குறிப்புகள் 

யாழ்ப்பாணம் சம்பத்தரிசியார் கல்லூரி பழைய மாணவர்கள்
பினாங்கு மக்கள்
வாழும் நபர்கள்
1935 பிறப்புகள்
நவீன் சந்திரா

நவீன் சந்திரா (Naveen Chandra) தெலுங்கிலும், தமிழ் மொழி படங்களிலும் தோன்றும் ஒரு இந்திய நடிகர் ஆவார். இவர் தெலுங்கில் வெளியான காதல் திரைப்படமான அந்தால ராட்சசி (2012) என்ற படத்தில் கதாநாயகனாக அறிமுகமானார். தமிழ்த் திரைப்படங்களில் முன்னணி பாத்திரங்களில் நடிப்பதற்கு முன்பு இவரது நடிப்பிற்காக விமர்சன ரீதியான பாராட்டைப் பெற்றார்.

ஆரம்ப கால வாழ்க்கை 
நவீன் சந்திரா கர்நாடகாவின் பெல்லாரியில் தெலுங்கு பேசும் குடும்பத்தில் பிறந்தார். இவரது தந்தை கே.எஸ்.ஆர்.டி.சி.யில் பணிபுரிந்தார். இவர் இயந்திரப் பொறியியலில் சான்றிதழ் பட்டம் பெற்றுள்ளார். மேலும், திரைப்படங்களுக்கு வருவதற்கு முன்பு பல்லூடகத் துறையில் பணியாற்றினார்.

தொழில் 
2005 ஆம் ஆண்டு "சம்பவாமி யுகே யுகே" படத்தின் மூலம் தெலுங்கில் அறிமுகமான சந்திரா, பின்னர் "கல்யாணம்" என்ற படத்தில் நடித்தார். "அகராதி" என்ற தமிழ்த் திரைப்படத்தில் கதாநாயகனாக அறிமுகமானார். ஆனால் வணிகரீதியாக தோல்வியடைந்தது. 2012ஆம் ஆண்டில், இவர் அந்தால ராட்சசி என்ற தெலுங்குத் திரைப்படத்தில் நடித்தார். இதில் சூர்யாவாக இவர் நடித்ததற்காக பார்வையாளர்களிடமும், விமர்சகர்களிடமிருந்தும் நேர்மறையான வரவேற்பைப் பெற்றார்.

தாளம் என்ற இருமொழிப் படங்களில், சந்திரா ஒரு முன்னாள் நக்சலைட்டாக நடித்தார். தெலுங்கு பதிப்பு 2013இல் வெளியானது. தமிழ் பதிப்பு 2014 இன் தொடக்கத்தில் வெளியிடப்பட்டது. சத்யசிவாவின் இயக்கத்தில் சிவப்பு படத்தில் இவர் நடிப்பதற்காக, இரண்டு வாரங்கள் தனது நண்பரின் கட்டுமான நிறுவனத்தில் தொழிலாளியாக பணியாற்றினார். இவரது மூன்றாவது படமான "தேரோடும் வீதியிலே" 2014 இல் வெளியானது. தமிழில் பிரம்மன் படத்தில் இரண்டாவது கதாநாயகனாக நடித்தார். இவர் அடுத்து நரேந்திர நாத் இயக்கத்தில் கீர்த்தி சுரேஷ் நடித்த "மிஸ் இந்தியா" படத்தில் தோன்றினார். தயாரிப்பாளர் சி. வி. குமாரின் "சரபம்" படத்திலும் முக்கிய வேடத்தில் நடித்தார்.

சான்றுகள்

வெளி இணைப்புகள் 
 

தெலுங்குத் திரைப்பட நடிகர்கள்
தமிழ்த் திரைப்பட நடிகர்கள்
வாழும் நபர்கள்
பந்தி நாராயணசுவாமி

பந்தி நாராயணசுவாமி (Bandi Narayanaswamy) ஆந்திரப் பிரதேச மாநிலத்தைச் சேர்ந்த ஓர் எழுத்தாளர் ஆவார். ஆசிரியரான இவர் தெலுங்கு மொழியில் நாவல்கள் எழுதியுள்ளார். தனது சப்தபூமி நாவலுக்காக 2019 ஆம் ஆண்டு இவருக்கு சாகித்ய அகாடமி விருது வழங்கப்பட்டது. 2017 ஆம் ஆண்டு இந்நாவலை பந்தி நாராயணசுவாமி வெளியிட்டார். இதற்காக வட அமெரிக்க தெலுங்கு சங்கத்தின் விருதையும் வென்றார்.

வாழ்க்கைக் குறிப்பு  
பந்தி நாராயணசுவாமி 1952 ஆம் ஆண்டு சூன் மாதம் 2 ஆம் தேதியன்று அனந்தபூரில் ஒரு விவசாய குடும்பத்தில் பிறந்தார். சிறீ வெங்கடேசுவரா பல்கலைக்கழகத்தில் உள்ள முதுநிலை மையத்தில் படித்தார்.

கல்வியை முடித்த பிறகு, கிராமங்களில் உள்ள பல்வேறு ஆரம்ப மற்றும் உயர்நிலைப் பள்ளிகளுக்கு ஆசிரியராகப் பணியாற்றினார்.

ரெண்டு கலால தேசம், மீராச்யம் மீரேலாண்டி , மற்றும் நிசர்கம் போன்றவை இவரது மற்ற நாவல்களாகும்.

மேற்கோள்கள் 

1952 பிறப்புகள்
வாழும் நபர்கள்
இந்திய எழுத்தாளர்கள்
அனந்தபூர் மாவட்ட நபர்கள்
தெலுங்கு மக்கள்
கோம்பாக் மாவட்டம்

கோம்பாக் மாவட்டம் என்பது (மலாய்: Daerah Gombak; ஆங்கிலம்: Gombak District; சீனம்: 鹅唛县) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு தென்கிழக்கில் மலேசியத் தலைநகரமான கோலாலம்பூர்; கிழக்கில் கெந்திங் மலை அமைந்து உள்ளன. 

கோம்பாக் மாவட்டம் கிள்ளான் பள்ளத்தாக்கில் அமைந்து உள்ளது. தவிர, கோலாலம்பூர் பெருநகரம்; மற்றும் சிலாங்கூர் மாநிலத்தில் உள்ள வேறு சில மாவட்டங்களும் இந்தக் கிள்ளான் பள்ளத்தாக்கில் தான் உள்ளன. கோம்பாக் மாவட்டத்தில் அமைந்துள்ள பிற பகுதிகள்: பத்து ஆராங்; குவாங்; ரவாங்; குண்டாங்; கோம்பாக்; செலாயாங்; கெப்போங்; மற்றும் உலு கிள்ளான்.

1974 பிப்ரவரி 1-ஆம் தேதி கோலாலம்பூர் ஒரு கூட்டாட்சி பிரதேசமாக அறிவிக்கப்பட்டது. அதே நாளில் தான் இந்தக் கோம்பாக் மாவட்டமும் உருவாக்கப்பட்டது. 1997-ஆம் ஆண்டு வரை, ரவாங் நகரம் கோம்பாக் மாவட்டத்தின் தலைநகராக இருந்தது. அதன் பின்னர் பண்டார் பாரு செலாயாங், இந்த மாவட்டத்தின் தலைநகரமாக மாற்றப்பட்டது.

நிர்வாகப் பகுதிகள் 
செலாயாங் நகராட்சி மன்றம் (மேற்கு); அம்பாங் ஜெயா நகராட்சி மன்றம் (கிழக்கு); ஆகிய நகராட்சி மன்றங்களால் கோம்பாக் மாவட்டம் நிர்வாகம் செய்யப் படுகிறது.

கோம்பாக் மாவட்டத்தில் உள்ள முக்கிம்கள்
 பத்து (Batu)
 ரவாங் (Rawang)
 செதபாக் (Setapak)
 உலு கிள்ளான் (Ulu Klang)

சிலாங்கூர் மாநிலத்தில் உள்ள மாவட்டங்கள்
 கோம்பாக் மாவட்டம் 
 உலு லங்காட் மாவட்டம் 
 உலு சிலாங்கூர் மாவட்டம்
 கிள்ளான் மாவட்டம்
 கோலா லங்காட் மாவட்டம்
 கோலா சிலாங்கூர் மாவட்டம்
 பெட்டாலிங் மாவட்டம் 
 சபாக் பெர்ணம் மாவட்டம்
 சிப்பாங் மாவட்டம்

கோபாக் மாவட்டத்தில் உள்ள தமிழ்ப்பள்ளிகள்
கோம்பாக் மாவட்டத்தில் 6 தமிழ்ப்பள்ளிகள் உள்ளன. 2,868 மாணவர்கள் பயில்கிறார்கள். 210 ஆசிரியர்கள் பணிபுரிகிறார்கள்.

மேற்கோள்கள்

வெளி இணைப்புகள் 

சிலாங்கூரின் மாவட்டங்கள்‎
கோத்தா சமரகான்

கோத்தா சமரகான் அல்லது சமரகான், (மலாய்: Samarahan அல்லது Kota Samarahan; ஆங்கிலம்: Samarahan; அல்லது Kota Samarahan; சீனம்: 三马拉汉); என்பது கிழக்கு மலேசியா, சரவாக் மாநிலத்தின், சமரகான் பிரிவு (Samarahan Division); சமரகான் மாவட்டத்தில் (Samarahan District) அமைந்து உள்ள ஒரு நகரம். கூச்சிங் மாநகரத்திற்கான துணைக்கோள் நகரமாகவும் விளங்குகிறது.

கோத்தா சமரகான் நகர்ப்பகுதி, சரவாக் மாநிலத்தின் மருத்துவம் மற்றும் கல்வி மையமாக மாறி வருகிறது. மேலும் இந்த நகரம் இப்போது அறிவின் நகரம் என்றும் பேச்சு வழக்கில் அறியப் படுகிறது.

பொது
சமரகான் மாவட்டம் (Samarahan District); அசா செயா மாவட்டம் (Asajaya District); சாடோங் செயா (Sadong Jaya District); துணை மாவட்டம்; ஆகியவை கோத்தா சமரகான் நகராண்மைக் கழகத்தின் (Kota Samarahan Municipal Council) அதிகாரத்தின் கீழ் வருகின்றன.

2010-ஆம் ஆண்டு நிலவரப்படி, கோத்தா சமரகான் நகரத்தின் மொத்த மக்கள் தொகை 12,724 ஆகும். மேலும் கோத்தா சமரகான் நகராண்மைக் கழகத்தினால் நிர்வகிக்கப்படும் அனைத்து நகரங்களின் மக்கள் தொகை 85,495 ஆகும்.

சொல் பிறப்பியல்
முவாரா துவாங் (Muara Tuang) என்றால் மலாய் மொழியில் "துவாங் கழிமுகம்" என்று பொருள். தொடக்கக் காலக் குடியேற்றம், சுங்கை துவாங்கி ஆற்றின் முகப்பில் அமைந்து இருந்ததால் முவாரா துவாங் என்று பெயரிடப்பட்டது.

கோத்தா சமரகான்
1983 ஆகஸ்டு 19-ஆம் தேதி முவாரா துவாங் எனும் துணை மாவட்டம் முழு மாவட்ட நிலைக்குத் தகுதி உயர்த்தப் பட்டது. அதன் பின்னர் சமரகான் மாவட்டம் என புதுப் பெயரில் மாற்றம் கண்டது.

மாவட்டத் தகுதி உயர்வுக்கு ஏற்ற வகையில், சமரகான் நகர்ப் பகுதியில் இருந்த முவாரா துவாங் சந்தையும் (Muara Tuang bazaar) ஒரு நகரம் எனும் தகுதிக்கு நிலை உயர்த்தப்பட்டது. அந்த வகையில் கோத்தா சமரகான் என்று இப்போது அனைவராலும் அறியப் படுகிறது.

கோத்தா சமரகான் என்பது மலாய் மொழியில் "சமரகான் நகரம்" என்று பொருள்படும்.  சமரகான் மாவட்டத்தின் பெயரால் பெயரிடப்பட்டது.

இந்த நகரம் தொடக்கக் காலக் குடியேற்றத்தின் மையப் புள்ளியாக இருந்தது. அப்போது ஒரு முக்கிய நதியாக விளங்கிய பாத்தாங் சமரகான் எனும் பெயரில் இந்த நகரமும் அழைக்கப் படுகிறது.

அமைவு
கோத்தா சமரகான் என்பது கூச்சிங் பெருநகரப் பகுதியின் புறநகர்ப் பகுதியாகும். கூச்சிங்கில் இருந்து தென் கிழக்கே சுமார் 30 கி.மீ. தொலைவில் அமைந்து உள்ளது.

சமரகான் பகுதியில் உள்ள நிலங்கள் பெரும்பாலும் மலைகள் இல்லாதவை. தட்டையான, தாழ்வான நிலப் பகுதிகள். தென்னை, எண்ணெய் பனை மற்றும் அன்னாசி தோட்டங்களுக்கு ஏற்ற கரி மண் நிலங்கள்.

காலநிலை
கோத்தா சமரகான் வெப்பமண்டல மழைக்காடுகள் காலநிலையைக் கொண்டது. அயனமண்டல மழைக்காடுகள் என்றும் சொல்வார்கள். ஆண்டு முழுவதும் கனமழை; அல்லது மிக அதிக மழைப் பொழிவைக் கொண்டு உள்ளது. அதாவது அதிகமான வெப்பத்தையும்; அதிகமான மழை வீழ்ச்சியையும் கொண்டு உள்ளது.

மேற்கோள்கள்

வெளி இணைப்புகள் 

மலேசிய நகரங்கள்‎
சரவாக்
சரவாக் நகரங்கள்‎
அனந்த சதுர்தசி

ஆனந்த் சதுர்த்தி / கணேச விசர்சனம் (Anant Chaturdashi / Ganesh Visarjan) என்பது சைனர்களாலும் , இந்துக்களாலும் அனுசரிக்கப்பட்டு கொண்டாடப்படும் ஒரு பண்டிகையாகும். 

அனந்த சதுர்த்தி என்பது பத்து நாட்கள் நீடிக்கும் விநாயக உற்சவம் அல்லது விநாயக சதுர்த்தியின் கடைசி நாளாகும். மேலும் விநாயகனின் உருவத்தை பக்தர்கள் நீர்நிலைகளில் கரைப்பது 'கணேச விசர்சனம்' என்று அழைக்கப்படுகிறது.

சைன மத அனுசரிப்பு 
சைன நாட்காட்டியில் இது ஒரு முக்கியமான நாளாகும். சுவேதாம்பர சைனர்கள் பாதோ மாதத்தின் கடைசி 10 நாட்களில் பர்வ பர்யுசானவை அனுசரிக்கிறார்கள். திகம்பர சைனர்கள் தஸ் லக்சன் பர்வினை பத்து நாட்களைக் கடைப்பிடிக்கிறார்கள். சதுர்த்தி (அனந்த சௌதாஸ் என்றும் அழைக்கப்படுகிறது) தஸ் லக்சன் பர்வின் கடைசி நாளாகும். சமவாணி சைனர்கள் தெரிந்தோ அல்லது வேறுவிதமாகவோ செய்த தவறுகளுக்கு மன்னிப்பு கேட்கும் நாள், அனந்த சதுர்த்திக்குப் பிறகு ஒரு நாள் அனுசரிக்கப்படுகிறது. 12வது தீர்த்தங்கரரான வசுபூஜ்ஜியர் நிர்வாணம் அடைந்த நாள் இது.

இந்து மத அனுசரிப்பு 
நேபாளம், பீகார் , கிழக்கு உத்தரப் பிரதேசத்தின் சில பகுதிகளில், இந்த விழா திருப்பாற்கடலுடனும் விஷ்ணுவின் அனந்த ரூபத்துடன் நெருக்கமாக இணைக்கப்பட்டுள்ளது. பதினான்கு திலகங்களுடன் (சிறிய செங்குத்து கீற்றுகள்) ஒரு சிலை மரப் பலகை ஒன்றில் செய்யப்படுகிறது. கீற்றுகளில் பதினான்கு கோதுமை ரொட்டிகள் வைக்கப்படுகின்றன. பாற்கடலைக் குறிக்கும் பஞ்சாமிர்தம் (பால், தயிர், வெல்லம், தேன் மற்றும் நெய் ஆகியவற்றால் ஆனது) இந்த மரப் பலகையில் வைக்கப்படுகிறது. 14 முடிச்சுகள் கொண்ட ஒரு நூல், அனந்தரின் அடையாளமாக ஒரு வெள்ளரிக்காயில் சுற்றப்பட்டு, இந்த "பாற்கடலில்" ஐந்து முறை சுழற்றப்படுகிறது. பின்னர், இந்த அனந்த நூல் முழங்கைக்கு மேல் வலது கையில் ஆண்களால் கட்டப்பட்டது. இதை பெண்கள் தங்கள் இடது கையில் கட்டுவார்கள். இந்த அனந்த் நூல் 14 நாட்களுக்குப் பிறகு அகற்றப்படுகிறது.

புகைப்படங்கள்

இவற்றையும் பார்க்கவும் 
 விநாயக சதுர்த்தி
 விநாயக சதுர்த்தி
 துர்கா பூஜை

சான்றுகள் 

செப்டம்பர் சிறப்பு நாட்கள்
ஆகத்து சிறப்பு நாட்கள்
இந்து சமய விழாக்கள்
இந்தியாவில் மத விழாக்கள்
1994 மொகோக்சுங் படுகொலைகள்

1994 ஆம் ஆண்டு மொகோக்சுங் படுகொலை (1994 Mokokchung Massacre) இது நகர மக்களால் அயாதியா மொகோக்சுங் என்றும் குறிப்பிடப்படுகிறது. 1994, திசம்பர், 27 அன்று 10 அசாம் ரைப்பிள்ஸ் மற்றும் இந்திய தரைப்படையின் 12 வது மராத்திய காலாட்படை ஆகியன நாகாலாந்தின் மொகோக்சுங்கில் பொதுமக்கள் மீது தாக்குதல் நடத்தியது.

சுமார் 2 மணி நேரம் நீடித்த இந்த தாக்குதலில் துப்பாக்கிச்சூடு மற்றும் ஷெல் தாக்குதல்கள் நிகழ்த்தப்பட்டன. இதில் பல அழிவுகள் ஏற்பட்டன. இதில் 89 கடைகள், 48 வீடுகள், 17 வாகனங்கள், 7 இருசக்கர வாகனங்கள் எரிந்து சாம்பலாயின. மேலும் இதில் 7 பொதுமக்கள் சுட்டுக் கொல்லப்பட்டனர். மேலும் ஒரு குழந்தை உட்பட 5 பேர் உயிருடன் எரிக்கப்பட்டனர். பல பெண்கள் பலாத்காரம் செய்யப்பட்டனர். பன்னிரெண்டுக்கும் அதிகமானோர் காணாமல் போயினர்.

நிகழ்வு 
1994, திசம்பர், 27 அன்று காலை சுமார் 10:20 மணிக்கு 16 வது மராத்தா காலாட்படையின் (எம்எல்ஐ) ஒரு ரோந்து நாகாலாந்தின் மொகோக்சுங்கில் உள்ள போலீஸ் பாயிண்ட் அருகே சென்று கொண்டிருந்தது. மராத்தா காலாட்படையின் கூற்றின்படி, ஆயுதமேந்திய கிளர்ச்சியாளர்களால் அந்த துருப்புக்கள் சுடப்பட்டன. இதனால் ஒரு எம்எல்ஐ சிப்பாய் இறந்தார் எனப்பட்டது.

இதற்கு எதிர்வினையாக எம்எல்ஐ துப்பாக்கிச் சூடு நடத்தியது. மேலும் கம்பளி பந்துகள் மற்றும் பிற எரியக்கூடிய பொருட்களில் எரிபொருட்களை ஊற்றி, கடைகள், வீடுகள் மற்றும் பிற கட்டிடங்களுக்கு தீ வைக்கத் தொடங்கியது.

துப்பாக்கிச் சூடு தீவிரமடைந்ததால், நகரின் முக்கிய கடைவீதியிலும் அதைச் சுற்றியும் இருந்த பொதுமக்களை இராணுவத்தினர் சுற்றி வளைத்தனர். பின்னர் பெண்கள் மற்றும் குழந்தைகளை பிரதான திறந்தவெளியை பகுதி நோக்கி நடத்தி சென்ன்றனர். அதேசமயம் ஆண்கள் திட்டமிட்டு சித்திரவதை செய்யப்பட்டனர்.

விசாரணை 
சில தகவல்களின்படி, அதே நாளில்  இந்திய ராணுவத் தளபதி சங்கர் ராய்சௌத்ரி அப்போது நாகாலாந்து முதல்வராக இருந்த எஸ். சி. ஜமீர் உடன் நாகாலாந்தில் நிலவும் சட்டம்-ஒழுங்கு பிரச்சனை குறித்து விவாதிக்க கோகிமாவுக்குச் சென்றதால், அவருக்கு எந்த அசம்பாவிதமும் ஏற்படாமல் தடுக்கவும், மக்களிடையே ஒரு அச்ச உணர்வை ஏற்படுத்துவதற்காகவும், திட்டமிட்டு இந்த நிகழ்ச்சி நடத்தப்பட்டது. இதற்கு வலுசேர்க்கும் விதமாக அன்றைய தினம் காலை சுமார் 7:00 மணி முதல் நகரில் உள்ள அனைத்து தொலைபேசி இணைப்புகளும் மர்மமான முறையில் செயலிழந்ததால், இச்சம்பவம் முன்கூட்டியே திட்டமிடப்பட்டதா என்ற அச்சம் ஏற்பட்டது.

மரபுவழி எச்சம் 
இந்த சம்பவத்தில் ஈடுபட்ட குற்றவாளிகளான அஸ்ஸாம் ரைபிள்சால் 2020 சனவரியில்,   மொகோக்சுங்கில் நகரின் மையத்தில் போர் நினைவுச்சின்னம் கட்டப்பட்டதற்கு எதிராக பல நாகா குடிமை சமூகங்களும் பல்வேறு நபர்களும் தங்கள் எதிர்ப்பை வெளிப்படுத்தினர்.

இதனையும் காண்க 
 நாகாலாந்தில் நடந்த படுகொலைகளின் பட்டியல்

மேற்கோள்கள் 

இந்தியாவில் வன்கலவி
நாகாலாந்து
நாகாலாந்தில் படுகொலைகள்
1994 நிகழ்வுகள்
காசி எம் பதுருத்தோசா

காசி எம் பதுருத்தோசா (Kazi M Badruddoza)  வங்காளதேசத்தைச் சேர்ந்த ஒரு விஞ்ஞானியாவார். 1927 ஆம் ஆண்டு சனவரி மாதம் முதல் தேதியன்று இவர் பிறந்தார். வங்காளதேச தேசிய வேளாண் ஆராய்ச்சி அமைப்பில் விஞ்ஞானியாக பணிபுரிகிறார்.

கல்வி மற்றும் தொழில் 
1952 ஆம் ஆண்டு வங்கதேசத்தின் டாக்கா பல்கலைக்கழகத்தில் தனது வேளாண்மை பாட இளநிலை பட்டம் பெற்றார். அமெரிக்காவின் லூசியானா மாநிலப் பல்கலைக்கழகத்தில் முனைவர் பட்டமும் பெற்றார்.

பல்வேறு பதவிகளில் பணிபுரிந்த  பதுருத்தோசா பாக்கித்தான் விவசாய ஆராய்ச்சி மன்றத்தின்  பொது இயக்குநராகவும் இருந்தார். வியட்நாமின் அனோய் நகரில் (1985-88) முதன்மை ஆராய்ச்சி ஆலோசகராகவும் இருந்தார். வங்காளதேச வேளாண்மை அகாதமியின் தலைவர் (2012-13) பொறுப்பிலும் பதுருத்தோசா இருந்துள்ளார். காசிபயரா என்று அழைக்கப்படும் கொய்யா வகையை பதுருத்தோசா கண்டுபிடித்தார். 1974-1988 ஆம் ஆண்டுகள் காலகட்டத்தில் வங்காளதேச வேளாண் பல்கலைக்கழகத்தின் ஆட்சிக்குழு உறுப்பினராக இருந்தார்.

விருதுகள் 
•சுதந்திர தின விருது (2012) 

•காசிபோலெட்டசு என்ற பூஞ்சை இனமானது இவரது பெயரால் அழைக்கப்படுகிறது.

மேற்கோள்கள் 

1927 பிறப்புகள்
வாழும் நபர்கள்
வங்காளதேச அறிவியலாளர்கள்
டாக்கா நபர்கள்
கோட்டுகோதெல்லா கோட்டை

கோட்டுகோதெல்லா கோட்டை (Kotugodella Fort)  இலங்கையின் பதுளை மாவட்டத்தில் அல்தும்முல்லை நகரத்திற்கு அருகில் அமைந்துள்ளது. காட்டுகோதெல்லா பலகோட்டுவா என்ற பெயராலும் அழைக்கப்படும் இக்கோட்டை போர்த்துக்கேயர் கோட்டையாகும். போர்த்துக்கேய இலங்கையின் ஆறாவது மற்றும் எட்டாவது கவர்னராக இருந்த கான்சுடாண்டினோ டி சா டி நோரோங்காவின் கட்டுப்பாட்டில் இருந்த போர்த்துகேயர்கள் 1630 ஆம் ஆண்டில் இடல்கசின்னா கணவாயை ஊவா மாகாணத்திற்குள் நுழைவதற்கான வழியாகப் பயன்படுத்த முயற்சித்தனர். இத்தாக்குதலில் படைகளை நிறுத்துமிடமாக  கோட்டை பயன்படுத்தப்பட்டது.

கோட்டுகோதெல்லா கோட்டை  இடல்கசின்ன இரயில் நிலையத்திலிருந்து தெற்கே 5 கிமீ (3 மைல்) தொலைவில் நீட்வுட் தேயிலைத் தோட்டத்திற்குள் அமைந்துள்ளது. கோட்டையில் இப்போது எஞ்சியிருப்பது அரை வட்டக் கோட்டைகளின் கல் அடித்தளங்கள் மட்டுமேயாகும்.

2002 ஆம் ஆண்டு நவம்பர் மாதம் இந்த கோட்டை பாதுகாக்கப்பட்ட ஒரு தொல்பொருள் தளமாக அறிவிக்கப்பட்டது.

இதையும் காண்க 
அல்தும்முல்லை கோட்டை

மேற்கோள்கள் 

பதுளை மாவட்டம்
இலங்கையில் உள்ள போர்த்துக்கீசக் கோட்டைகள்
சுவீடுகள்

சுவீடுகள் என்பவர்கள் நார்டிக் பகுதியை பூர்வீகமாகக் கொண்ட ஒரு வடக்கு ஜெர்மானிய இனக்குழு ஆவர். இவர்கள் பெரும்பாலும் சுவீடன் நாட்டில் வசிக்கின்றனர். இவர்கள் ஐக்கிய அமெரிக்காவிலும் குறிப்பிடத்தக்க எண்ணிக்கையில் வாழ்கின்றனர். பின்லாந்து மற்றும் எஸ்தோனியா ஆகிய நாடுகளில் அங்கீகரிக்கப்பட்ட சிறுபான்மையினராக இவர்கள் உள்ளனர்.

உசாத்துணை
நார்வேஜியர்கள்

நார்வேஜியர்கள் என்பவர்கள் ஒரு வடக்கு ஜெர்மானிய இனக்குழு ஆவர். இவர்கள் நார்வே நாட்டை பூர்வீகமாக கொண்டவர்கள் ஆவர். நார்வே மொழியைப் பேசுகின்றனர். ஐக்கிய அமெரிக்காவிலும் இவர்கள் குறிப்பிடத்தக்க எண்ணிக்கையில் வாழ்கின்றனர்.

மொழி 
நார்வே மொழி என்பது ஒரு வடக்கு செருமானிய மொழி ஆகும். இதை சுமார் 50 இலட்சம் பேர் பேசுகின்றனர். இம்மொழி பேசுபவர்களில் பெரும்பாலானவர்கள் நார்வேயில் வசிக்கின்றனர். நார்வே மொழி பேசும் மக்கள் டென்மார்க், சுவீடன், செருமனி, பிரிட்டன், இசுப்பெயின், கனடா, மற்றும் ஐக்கிய அமெரிக்கா ஆகிய நாடுகளில் வசிக்கின்றனர்.

கலாச்சாரம் 
நார்வே கலாச்சாரம் என்பது அந்நாட்டின் வரலாறு மற்றும் புவியியலுடன் நெருக்கமாக தொடர்புடையதாக உள்ளது. தனித்துவமான நார்வே பண்ணை கலாச்சாரமானது இன்றும் பின்பற்றப்பட்டு வருகிறது. குறைந்த அளவே கிடைக்கும் மூலப்பொருட்கள் மற்றும் கடினமான காலநிலையை அடிப்படையாகக் கொண்டதோடு மட்டுமில்லாமல் பண்டைய சொத்து சட்டங்களை அடிப்படையாகக் கொண்டும் இப்பண்ணை கலாச்சாரம் உருவாகியுள்ளது.

உணவு 
நார்வேயின் உணவுப் பாரம்பரியமானது அதன் நெடுங்கால கடல்பயணம் மற்றும் பண்ணைப் பாரம்பரியங்களை காட்டுகிறது. சால்மோன், ஹெர்ரிங், டிரவுட், கோட்மீன் மற்றும் பிற கடல் உணவுகள் பாலாடைகள், பால் பொருட்கள் மற்றும் சிறந்த ரொட்டித் துண்டுகளுடன் உண்ணப்படுகின்றன.

உசாத்துணை 

நோர்வே மக்கள்
பீரப்பா-குருபா கடவுள்

பீரய்யா அல்லது பீரப்பா இந்தியாவில் உள்ள குருபா சமூகத்தின் கடவுள் ஆவார். ஒவ்வொரு 5 அல்லது 7 அல்லது 9 ஆண்டுக் கால இடைவெளியில் கடவுள் பீரய்யா திருமணத்தை பீரய்யா பட்னாலு என இந்த சமூகம் கொண்டாடுகிறது. பீரோல்லு அல்லது குருபா சமூகத்தின் பாரம்பரிய பூசாரிகள் காமராதியுடன் பீரய்யாவின் திருமணத்தை நடத்துகிறார்கள்.

கோவில் 
குருமா அல்லது குருபா என்பது தெலுங்கானா மற்றும் ஆந்திரப் பிரதேசத்தில் உள்ள ஒரு சமூக குழுவாகும். குருமாக்கள் தங்கள் குல தெய்வமாக பீரையாவை வணங்குகிறார்கள். இந்தச் சமூகத்தினர் ஒவ்வொரு 5-10 ஆண்டில் ஜாதாரா என இதனைக் கொண்டாடுகின்றனர். இந்த திருவிழா கொண்டாட்டம் குருமா சமூகத்தினரின் மிகப்பெரிய திருவிழாவாகும். இந்த விழாவிற்கு அருகில் மற்றும் தொலைவில் உள்ள உறவினர்கள் அனைவரும் விருந்தினர்களாக அழைக்கப்படுகிறார்கள்.

பீரையா பட்னாலு 
பீரய்யா பட்னாலு 7 நாட்கள் கொண்டாடப்படும் திருவிழாவாகும். Events include Pochamma Bonalu, Mailalu, Ganga Bonam or Jaldi, bonalu, இந்தத் திருவிழாவின் போது, போச்சம்மா போனலு, மைலாலு, கங்கா போணம் அல்லது ஜல்தி, போனலு, பீரய்யா திருமணம், சருகு, திருமணத்திற்குப் பின் நிகழ்வு, மற்றும் கராடி ஆகியவை நிகழ்ச்சிகள் நடைபெறுகின்றன.

மேற்கோள்கள் 

இந்து சமயம்
பிரபாதேவி கோயில்

பிரபாதேவி கோயில் (Prabhadevi Temple)  இந்தியாவின் மகாராட்டிர மாநிலத்தின் தலைநகரான மும்பை மாநகரத்தின் பிரபாதேவி பகுதியில் அமைந்துள்ள ஓர் இந்து கோயிலாகும். மும்பை தாதருக்கு அருகில் உள்ள பிரபாதேவி பகுதியில் இது அமைந்துள்ளது. பிரபாவதிதேவி கோயில் என்ற பெயராலும் கோயில் அழைக்கப்பட்டுகிறது. கோயிலில் உள்ள பிரதான தெய்வமான பிரபாவதி தேவியின் சிலை 12 ஆம் நூற்றாண்டைச் சேர்ந்தது. இக்கோயில் 1715 ஆம் ஆண்டில் கட்டப்பட்டு 300 ஆண்டுகள் பழமை வாய்ந்த கோயிலாக திகழ்கிறது.

வரலாறு 
பிரபாதேவி கோயிலின் முக்கிய தெய்வம் முதலில் சாகம்பரி தேவியாக இருந்த்தாக வரலாற்றாசிரியர்கள் குறிப்பிடுகின்றனர். தேவகிரியின் சேனா யாதவ அரசன் பிம்ப ராசாவின் புகழ்பெற்ற குலதெய்வம் சாகம்பரி தேவியாகும். உள்ளூர் நாட்டுப்புறக் கதைகளின்படி, மும்பையின் ஆரம்பகால பூர்வீக சமூகங்களில் ஒன்றான பத்தரே பிரபு சமுதாயத்தைச் சேர்ந்த சியாம் நாயக் என்ற பக்தரின் கனவில் பிரபாவதி தேவி தோன்றினார் என்றும் இவரே பிரபாவதி கோயிலைக் கட்டினார் என்றும் அறியப்படுகிறது.

அம்மன் சிலை பின்னர் கர்நாடகாவிற்கு மாற்றப்பட்டது. அங்கு அது முகலாயர்கள் என்று அழைக்கப்படும் முசுலீம் படையெடுப்பாளர்களால் தாக்கப்பட்டது. பின்னர், அச்சிலை மீண்டும் மாகிம் கிரீக்கிற்கு மாற்றப்பட்டு தற்போதைய பிரபாதேவி கோவிலில் வைக்கப்பட்டுள்ளது.

அருகாமை பகுதிகள் 
வடக்கே தாதர், தெற்கே வோர்லி மற்றும் மேற்கில் அரபிக் கடல் ஆகியவற்றுக்கு இடையே பிரபாதேவி குடியிருப்பு பகுதி அமைந்துள்ளது. பிரபாதேவி கோயில் தெய்வத்தின் நினைவாக இந்த இடத்திற்கு பிரபாவதி தேவி எனப் பெயரிடப்பட்டது.
மும்பை புறநகர் இரயில்வேயின் மேற்குப் பாதையில் உள்ள பிரபாதேவி ரயில் நிலையமும், பிரபாதேவியின் பெயரால் அழைக்கப்படுகிறது. முன்னதாக இது எல்பின்சுடோன் சாலை என்ற பெயரால் அழைக்கப்பட்டது.

காட்சியகம்

மேற்கோள்கள் 

மும்பையின் வழிபாட்டுத தலங்கள்
சுவாதி சங்கீதோத்சவம்

சுவாதி சங்கீதோத்சவம் (Swathi Sangeethotsavam) (சுவாதி இசை விழா) என்பது மகாராஜா சுவாதித் திருநாளின் இசையமைப்பைக் கொண்டாடும் பத்து நாள் இசை விழாவாகும். மகாராஜா தனது பல படைப்புகளை இயற்றியதாக நம்பப்படும் திருவனந்தபுரத்திலுள்ள குதிரை மாளிகையில் ஒவ்வொரு ஆண்டும் சனவரி 4 முதல் 13 வரை திருவிழா நடத்தப்படுகிறது. இவ்விழா சுவாதி திருநாளுக்கு அஞ்சலி செலுத்தும் விதமாகவும், அவரது இசையமைப்பிற்காகவும் அர்ப்பணிக்கப்பட்டுள்ளது.  இசை விழாவிற்கு நுழைவுக் கட்டணம் ஏதுமில்லை. தலைமையில் திருவிதாங்கூர் இராம வர்மன் மகாராஜா அறக்கட்டளையின் கீழ் இளவரசர் இராமவர்மன் இந்த விழாவை நடத்துகிறார்.

வரலாறு 
சுவாதித் திருநாளை முன்னிட்டு கேரள அரசு குதிரை மாளிகையில் விழாவை நடத்தி வந்தது. 1990களின் பிற்பகுதியில், கேரளா முழுவதும் வெவ்வேறு இடங்களில் நடத்த முடிவு செய்து, குதிரை மாளிகையில் திருவிழாவை நிறுத்தினர். பிறகு, கர்நாடக இசைக் கலைஞரும் சுவாதித் திருநாளின் நேரடி வழித்தோன்றலுமான இளவரசர் இராமவர்மா இந்த விழாவை ஏற்பாடு செய்துள்ளார்.

இவற்றையும் பார்க்கவும் 
 செம்பை சங்கீத உற்சவம்
 குதிரை மாளிகை

சான்றுகள்

வெளி இணைப்புகள் 

கருநாடக இசை
சேதி சந்த்

சேதி சந்த் (Cheti Chand) என்பது சிந்தி இந்துக்களுக்கான சந்திர இந்து புத்தாண்டின் நவராத்திரி நோன்பு தொடக்கத்தைக் குறிக்கும் ஒரு திருவிழா ஆகும். திருவிழாவின் தேதி சந்திர இந்து நாட்காட்டியின் சந்திர சுழற்சியை அடிப்படையாகக் கொண்டுள்ளது. இது ஆண்டின் முதல் நாளில், சிந்தி மாதமான சேத் ( சித்திரை ) மாதத்தில் விழுகிறது. இது பொதுவாக கிரெகொரியின் நாட்காட்டியில் மார்ச் மாத இறுதியில் அல்லது ஏப்ரல் தொடக்கத்தில் மகாராட்டிராவில் குடி பத்வா கொண்டாடப்படும் நாளிலும், இந்தியாவின் தக்காணப் பகுதியின் பிற பகுதிகளில் உகாதி கொண்டாடப்படும் அதே நாளிலும் வரும்.

கண்ணோட்டம் 
இந்த திருவிழா வசந்த காலத்தையும், அறுவடையின் வருகையையும் குறிக்கிறது. ஆனால் சிந்தி சமூகத்தில், கொடுங்கோல் முஸ்லிம் ஆட்சியாளர் மிர்சாவின் துன்புறுத்தலில் இருந்து தங்களைக் காப்பாற்ற சிந்து நதிக்கரையில் உள்ள இந்து கடவுளான வருண தேவனிடம் அவர்கள் பிரார்த்தனை செய்த பிறகு 1007இல் உதேரோ லால் பிறந்ததைக் குறிக்கிறது. வருண தேவன் ஒரு போர்வீரனாகவும், பிரசங்கம் செய்யும் முதியவராகவும் உருவெடுத்தார். முஸ்லிம்களும் இந்துக்களும் ஒரே மாதிரியான மத சுதந்திரத்திற்கு தகுதியானவர்கள் என்று மிர்சாவை கண்டித்தார். இந்துக்கள் கோயிலில் உள்ள துறவியை ஜூலேலால் என்றும் குறிப்பிடுகின்றனர். இவர் சிந்துவில் இரு மதங்களைச் சேர்ந்த மக்களின் அன்பைப் பெற்றார்.  இவரைப் பின்பற்றும் சூபி முஸ்லிம்களால், இவர் "கவாஜா கிசிர்" அல்லது "ஜிந்தாபிர்" என்று அழைக்கப்படுகிறார். இந்து சிந்தி, புராணத்தின்படி, புத்தாண்டை உதேரோ லாலின் பிறந்தநாளாகக் கொண்டாடப்படுகிறது.

இந்த பாரம்பரியம் தர்யபந்திகளுடன் தொடங்கியிருக்கலாம். பிரித்தானிய குடியேற்ற ஆட்சி காலத்தில், முக்கிய வருடாந்திரத் திருவிழாக்கள் ஜிந்தாபீரில் ( பாகித்தானின் ஐதராபாத்து அருகில்) நடத்தப்பட்டன. சமகாலத்தில், சிந்தி சமூகம் சேத் சந்த் பண்டிகையை முக்கிய திருவிழாக்கள், விருந்துகளுடனும், சமூக நடனங்களுடனும் மற்ற இந்து தெய்வங்களுக்கான ஊர்வலங்கள் போல (விட்டலர் திருவிழா போன்று) கொண்டாடுகிறது.

இந்த நாளில், பல சிந்திகள் ஜூலேலாலின் பிரதிநிதியான பகாரானா சாகிப் என்ற உருவத்தை அருகிலுள்ள நதி அல்லது ஏரிக்கு எடுத்துச் செல்கிறார்கள். பகாரானா சாகிப்பானது எண்ணெய் விளக்கு, சர்க்கரைக் கட்டி, ஏலக்காய், பழங்கள் ஆகியவற்றைக் கொண்டிருக்கும். இது தண்ணீர் கலசமும், ஒரு தேங்காய், துணி,  பூக்கள், இலைகள் ஆகியவற்றால் மூடப்பட்டிருக்கும். மேலும், ஜூலேலால் தேவதையின் சிலையும் இருக்கும். சேதி சந்த் இந்தியாவிலும், பாக்கித்தானில் உள்ள சிந்தி இந்துக்களாலும் கொண்டாடப்படும் ஒரு முக்கிய பண்டிகையாகும். மேலும் உலகெங்கிலும் உள்ள இந்து சிந்தி புலம்பெயர்ந்தோரால் கொண்டாடப்படுகிறது.

சான்றுகள்

வெளி இணைப்புகள் 
 Images of Cheti Chand in Sindhunagar from Sindhunagar.com
 Recipe to make Tairi (an authentic Sindhi delicacy or Sweet Rice made on occasion of Chetichand)  from sindhirasoi.com
ஏப்ரல் சிறப்பு நாட்கள்
மார்ச் சிறப்பு நாட்கள்
இந்தியப் புத்தாண்டுகள்
புத்தாண்டுகள்
இந்து சமய விழாக்கள்
புரந்தரதாசர் ஆராதனை

புரந்தரதாசர் ஆராதனை (Purandara Dasa Aradhana) என்பது கன்னட இசையமைப்பாளர் புரந்தரதாசரின் வருடாந்திர ஆராதனை (கடவுளை அல்லது ஒரு நபரை மகிமைப்படுத்தும் செயல் ) ஆகும். இவர் கருநாடக இசையின் "பிதாமகர்" என்று கருதப்படுகிறார்.  இவர் ஆந்திராவிலும், கர்நாடகாவிலும் முதன்மையாக வாழ்ந்து  அம்பியில் சமாதி  அடைந்த தை அமாவாசை நாளில் ஆராதனை அனுசரிக்கப்படுகிறது.

வரலாறு 
ஆராதனை புரந்தரதாசர் சமாதி அடைந்த நினைவு தினத்தில் ஒவ்வொரு வருடமும் கொண்டாடப்படுகின்றது. இது இந்திய சந்திர நாட்காட்டியின் தை அமாவாசை அன்று (பொதுவாக பிப்ரவரி-மார்ச் மாதங்கள்) அனுசரிக்கப்படுகிறாது. பண்டரிபுரம், திருமலை, அம்பி, மந்திராலயம் உள்ளிட்ட தென்னிந்தியாவின் பல்வேறு பகுதிகளில் ஆராதனை கொண்டாடப்படுகிறது. அம்பியில் இது புரந்தர தாசர் ஆராதனை சமிதி அறக்கட்டளையால் வருடாந்திர நிகழ்ச்சிகளுடன் திருமலையில் ஏற்பாடு செய்யப்படுகிறது. இது, திருமலை திருப்பதி தேவஸ்தானத்தின் தாச சாகித்திய திட்டத்தால் ஆண்டுதோறும் சனவரி - பிப்ரவரி மாதங்களில் ஏற்பாடு செய்யப்படுகிறது. 

1970களின் முற்பகுதியில், தமிழ்நாட்டில் தியாகராஜருக்கு வழங்கப்பட்ட தகுதி  கர்நாடகாவில் புரந்தரதாசருக்கு வழங்கப்படவில்லை என்று ஜெயச்சாமராஜா உடையார் வருத்தம் தெரிவித்தார். இதனால் ஈர்க்கப்பட்ட கன்னட பத்திரிகையாளர் என்.ஏ.மூர்த்தி என்பவர், அம்பியில் புரந்தர தசர் ஆராதனையைத் தொடங்கினார். மேலும், 1974 முதல் 1976 வரை வருடாந்திர நிகழ்ச்சியை ஏற்பாடு செய்தார். மூர்த்தியின் மரணத்திற்குப் பிறகு அவரது மகன் ராஜா ராவ் முலபாகல் புரந்தர விட்டல தேவாலயத்தில் வருடாந்திர நிகழ்ச்சியை ஏற்பாடு செய்யத் தொடங்கினார்.

சான்றுகள் 

விழாக்கள்
இசை பண்பாடு
இந்து சமயம்
மரு ஊமத்தை

மரு ஊமத்தை அல்லது மருளூமத்தை (Xanthium strumarium, rough cocklebur, clotbur, common cocklebur, large cocklebur, woolgarie bur) என்பது சூரியகாந்திக் குடும்பத்தைச் சேர்ந்த ஆண்டுத் தாவர இனமாகும்.  இது வட அமெரிக்காவில் தோன்றி உலகின் வேறு இடங்களுக்கு பரவி இருக்கலாம் எனப்படுகிறது.  

 துணை இனங்கள் 
இதில் பின்வரும் கிளையினங்கள் ஏற்றுக்கொள்ளப்படுகின்றன: 

 Xanthium strumarium subsp. brasilicum (Vell.) O.Bolòs & Vigo
 Xanthium strumarium subsp. strumarium இனப்பெருக்க உயிரியல் 
இதன் காய்கள் நீரில் மிதக்ககூடியதாக இருப்பதால், நீர் வழியாக எளிதில் பரவுகிறது. மேலும், இதன் காய்களில் உள்ள பற்று முட்கள் பாலூட்டிகளின் முடியில் சிக்கிக் கொண்டு அதன் மூலமும் வேறு இடங்களுக்கு பரவுவுகின்றன.

 நச்சு அல்லது மருத்துவ தாவர வேதியியல் 
இந்த தாவரம் சில மருத்துவ குணங்களைக் கொண்டிருக்கலாம்  மேலும் இது தெற்காசியாவில் பாரம்பரிய மருத்துவத்திலும் பாரம்பரிய சீன மருத்துவத்திலும் பயன்படுத்தப்படுகிறது . தெலுங்கில் இந்த செடியை மருள மாதங்கி என்று அழைக்கின்றனர்.

இதில், முதிர்ந்த தாவரங்களின் பகுதிகளை குறைந்த அளவில் உட்கொள்ளலாம். இதன் விதைகளையும் நாற்றுகளையும் அதிக அளவில் உண்ணக்கூடாது. ஏனெனில் அவற்றில் மிகவும் நச்சுத்தன்மையுள்ள இரசாயனமான கார்பாக்சிட்ராக்டைலோசைட்டின் குறிப்பிடத்தக்க அளவில் உள்ளன. முதிர்ந்த தாவரத்தில் குறைந்தத அளவு நச்சுகள் உள்ளன. 

 இந்த்த் தாவரங்களை சாப்பிட்ட பிறகு விலங்குகளும் இறந்துவிடுகின்றன.
 காங் எர் ஜி வான் (苍耳子丸) எனப்படும் காக்ல்பர் அடங்கிய பாரம்பரிய சீன மருந்தை உட்கொண்ட நோயாளிக்கு தசைப்பிடிப்பு ஏற்பட்டது. 
 2007 ஆம் ஆண்டு வங்காளதேசத்தின், சில்ஹெட் மாவட்டத்தில் குறைந்தது 19 இறப்புகள் மற்றும் 76 பேருக்கு நோய் ஏற்பட இது காரணமாக இருந்தது. மழை வெள்ளத்தின் போது பட்டினி கிடந்த மக்கள், வேறு தாவரங்கள் கிடைக்காததால் , காக்ரா ஷக் என்று அழைக்கப்படும் தாவரங்களை அதிக அளவில் சாப்பிட்டனர். இதன் அறிகுறிகளில் வாந்தியெடுத்தல் மற்றும் மன நிலை பிறழ்வு, அதைத் தொடர்ந்து சுயநினைவின்மை அடைதல் ஆகியவை அடங்கும். 

 பூர்வீக அமெரிக்கர்களால் பயன்படுத்தப்படுதல் 
சூனி மக்கள் பல நோக்கங்களுக்காக கனடென்ஸ்'' வகை தாவரத்தை பயன்படுத்துகின்றனர். கற்றாழை சடங்கிற்கு முன் மெல்லப்பட்ட இதன் விதைகளை உடலில் தேய்க்கின்றனர். இதன் விதைகளின் கலவை காயங்களுக்கு பயன்படுத்தப்படுகிறது அல்லது கட்டிகளுக்கு ஒத்தடம் கொடுக்கப் பயன்படுகிறது.  விதைகளும் அரைக்கப்பட்டு, சோள மாவுடன் கலந்து, வேகவைத்து ரொட்டி செய்யப்படுகிறது.

படக்காட்சியகம்

குறிப்புகள் 

மூலிகைகள்
மனக்கணக்கு (திரைப்படம்)

மனக்கணக்கு (Manakanakku) 1986 ஆம் ஆண்டு வெளிவந்த இந்தியத் தமிழ்  நாடகத் திரைப்படமாகும். ஆர். சி. சக்தி  இயக்கிய இப்படத்தில் விஜயகாந்த், சரத் பாபு, ராஜேஷ், அம்பிகா மற்றும் ராதா ஆகியோர் முக்கிய வேடங்களில் நடித்தனர். கமல்ஹாசன் விருந்தினராக நடித்தார். இப்படம்  அம்பிகாவும், ராதாவும் சொந்தக் குரலில் பேசி நடித்த ஒரே திரைப்படமாகும். இப்படம் கமல்ஹாசனும், விஜயகாந்தும் இணைந்து நடித்த ஒரே திரைப்படமும் ஆகும்.

நடிகர்கள் 
 விஜயகாந்த் ராமன்
 ராதா லட்சுமி 
 ராஜேஷ் - பாண்டியன்
 சரத் பாபு- லட்சுமியின் கணவர் 
 மாலாஸ்ரீ- நடிகை
 அம்பிகா - கல்யாணி
 எம். எல். ஏ தங்கராஜ்
 'ராக்கெட்' ராமநாதன் 
 கமல்ஹாசன்- திரைப்பட இயக்குநர் (விருந்தினர் தோற்றம்)

பாடல்கள் 
இத்திரைப்படத்திற்கு எம். எஸ். விஸ்வநாதன் இசையமைத்தார்.

மேற்கோள்கள் 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
ராதா நடித்த திரைப்படங்கள்
ராஜேஷ் நடித்த திரைப்படங்கள்
சரத் பாபு நடித்த திரைப்படங்கள்
அம்பிகா நடித்த திரைப்படங்கள்
கமல்ஹாசன் நடித்துள்ள திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
பனாரஸ் தொடருந்து நிலையம்

பனாரஸ் தொடருந்து நிலையம் (Banaras railway station (station code: BSBS), இதன் பழைய பெயர் மாண்டுவாடி தொடருந்து நிலையம் ஆகும்.இது  வாரணாசிக்கு தெற்கே 3 கிலோ மீட்டர் தொலைவில் மாண்டுவாடியில் உள்ளது.  வாரணாசி சந்திப்பு தொடருந்து நிலையத்தில் நெரிசலை கட்டுப்படுத்தும் விதமாக பனாராஸ் தொடருந்து நிலையம் விரிவுபடுத்தப்பட்டுள்ளது. பனாரஸ் தொடருந்து நிலையம் 8 நடைமேடைகளுடன் கூடியது.

பனாரஸ் தொடருந்து நிலையம் மும்பை, முசாபர்பூர், புது தில்லி, கோரக்பூர், லக்னோ, கான்பூர், அலகாபாத், இராமேஸ்வரம், பாட்னா, சம்பல்பூர், ராஞ்சி, தர்பங்கா, புனே, ஹவுரா, பல்லியா மற்றும் அகமதாபாத் நகரங்களை இருப்புப்பாதை மூலம் இணைக்கிறது.

பனாரசு தொடருந்து நிலையத்திலிருந்து புறப்படும் விரைவுவண்டிகள்

இதனையும் காண்க
வாரணாசி சந்திப்பு தொடருந்து நிலையம்
வாரணாசி நகர தொடருந்து நிலையம் 
காசி தொடருந்து நிலையம்
 முகல்சராய் பண்டிட் தீனதயாள் உபாத்தியாயா சந்திப்பு தொடருந்து நிலையம்
 காசி விஸ்வநாத் எக்ஸ்பிரஸ்

மேற்கோள்கள்

வெள் இணைப்புகள்
 List of All Trains at Banaras Railway Station

உத்தரப் பிரதேசத் தொடருந்து நிலையங்கள்
வாரணாசி மாவட்டம்
வாரணாசி
கோலா பிலா மாவட்டம்

கோலா பிலா மாவட்டம் என்பது (மலாய்: Daerah Kuala Pilah; ஆங்கிலம்: Kuala Pilah District; சீனம்: 瓜拉庇劳县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். கோலா பிலா மாவட்டத்தின் தலைநகரம் கோலா பிலா நகரம் ஆகும். கோலா பிலா நகரம் ஒரு பழைய பள்ளத்தாக்கு நகரமாகும். 

இப்போதைய சிரம்பான் நகரம் நெகிரி செம்பிலான் மாநிலத்தின் தலைநகராக மாறுவதற்கு முன்னர், கோலா பிலா நகரம் தான் தலைநகரமாக இருந்தது. 

கோலா பிலா மாவட்டம், சிரம்பான் மாநகருக்கு கிழக்கே 30 கி.மீ. தொலைவில் அமைந்து உள்ளது. நெகிரி செம்பிலானின் சுல்தான் யாம் துவான் பெசார் அவர்களின் அதிகாரப்பூர்வ இல்லமான ஸ்ரீ மெனாந்தியும் இந்த மாவட்டத்தில் தான் உள்ளது. நெகிரி செம்பிலான் மாநிலத்தின் அரசரைச் சுல்தான் என்று அழைப்பது இல்லை. யாம் துவான் பெசார் (Yamtuan Besar;) என்று அழைக்கப் படுகிறார்.

கோலா பிலா மாவட்டத்தில் உள்ள முக்கிம்கள்
கோலா பிலா மாவட்டம், கோலா பிலா உள்ளூராட்சி மன்றத்தால் நிர்வாகம் செய்யப் படுகிறது. கோலா பிலா மாவட்டம் 11 முக்கிம்களாக பிரிக்கப்பட்டு உள்ளது.
 அம்பாங் திங்கி (Ampang Tinggi)
 ஜொகூல் (Johol)
 சுவாசே (Juasseh)
 கெப்பிஸ் (Kepis)
 லங்காப் (Langkap)
 பாரிட் திங்கி (Parit Tinggi)
 பிலா (தலைநகரம்) (Pilah)
 ஸ்ரீ மெனாந்தி (Seri Menanti)
 உலு செம்போல் (Ulu Jempol)
 தெராச்சி (Terachi)
 உலு மூவார் (Ulu Muar)

தேர்தல் முடிவுகள்

மலேசிய மக்களவை

மலேசிய மக்களவையில் (டேவான் ராக்யாட்) கோலா பிலா மாவட்டத்தின் மக்களவைத் தொகுதி. 2018-ஆம் ஆண்டு பொதுத் தேர்தல் முடிவுகள்.

 மலேசியப் பொதுத் தேர்தல், 2018

மாநிலச் சட்டமன்றம்

நெகிரி செம்பிலான் மாநிலச் சட்டமன்றத்தில் கோலா பிலா மாவட்டத்தின் பிரதிநிதிகள்; 2018-ஆம் ஆண்டு; மலேசிய தேர்தல் ஆணையம் (Suruhanjaya Pilihan Raya Malaysia - Election Commission of Malaysia) வெளியிட்ட பொதுத் தேர்தல் முடிவுகள்.

 மலேசியப் பொதுத் தேர்தல், 2018

நெகிரி செம்பிலான் மாநிலத்தில் உள்ள மாவட்டங்கள்
 செலுபு மாவட்டம் 
 செம்போல் மாவட்டம் 
 கோலா பிலா மாவட்டம்
 போர்டிக்சன் மாவட்டம்
 ரெம்பாவ் மாவட்டம்
 சிரம்பான் மாவட்டம்
 தம்பின் மாவட்டம்

கோலா பிலா மாவட்டத்தில் உள்ள தமிழ்ப்பள்ளிகள்

நெகிரி செம்பிலான்; கோலா பிலா மாவட்டத்தில் (Kuala Pilah District) 2 தமிழ்ப்பள்ளிகள் உள்ளன. 170 மாணவர்கள் பயில்கிறார்கள். 23 ஆசிரியர்கள் பணியாற்றுகிறார்கள்.

காட்சியகம்

மேற்கோள்கள்

வெளி இணைப்புகள் 

மலேசியாவின் மாவட்டங்கள்
நெகிரி செம்பிலான்
நெகிரி செம்பிலான் மாவட்டங்கள்‎
காசி தொடருந்து நிலையம்

காசி தொடருந்து நிலையம் (Kashi railway station) வாரணாசி சந்திப்பு தொடருந்து நிலையத்திற்கு கிழக்கே 6 கிலோ மீட்டர் தொலைவிலும், முகல்சராய் பண்டிட் தீனதயாள் உபாத்தியாயா சந்திப்பு தொடருந்து நிலையத்திற்கு வடமேற்கில் 11 கிலோ மீட்டர் தொலைவிலும்,   லால் பகதூர் சாஸ்திரி பன்னாட்டு வானூர்தி நிலையத்திற்கு தென்கிழக்கே 26 கிலோ மீட்டர் தொலைவிலும், வாரணாசி நகரத்திற்கு கிழக்கே 3 கிலோ மீட்டர் தொலைவிலும் உள்ளது.

காசி தொடருந்து நிலையம் வழியாக  ஜம்மு, கொல்கத்தா, அகமதாபாத், பாட்னா, மும்பை, அசன்சோல், தன்பாத், புது தில்லி, புரி, அமிர்தசரஸ், ராஞ்சி, சம்பல்பூர், பைசாபாத், அயோத்தி போன்ற  நகரகளுக்கு தொடருந்துகள் நின்று செல்கிறது.

இதனையும் காண்க
 வாரணாசி சந்திப்பு தொடருந்து நிலையம்
 பனாரஸ் தொடருந்து நிலையம்
 முகல்சராய் பண்டிட் தீனதயாள் உபாத்தியாயா சந்திப்பு தொடருந்து நிலையம்

மேற்கோள்கள் 

உத்தரப் பிரதேசத் தொடருந்து நிலையங்கள்
வாரணாசி மாவட்டம்
வாரணாசி
வாரணாசி நகர தொடருந்து நிலையம்

வாரணாசி நகர தொடருந்து நிலையம் (Varanasi City railway station) இந்தியாவின் உத்தரப் பிரதேச மாநிலத்தின் வாரணாசி நகரத்தை ஒட்டி அமைந்த 4 தொடருந்து நிலையங்களில் ஒன்றாகும். இது வாரணாசி சந்திப்பு தொடருந்து நிலையத்திற்கு வடகிழக்கில் 4 கிலோ மீட்டர் தொலைவிலும், பனாரஸ் இந்துப் பல்கலைக்கழகத்திற்கு வடகிழக்கே 10 கிலோ மீட்டர் தொலைவிலும், லால் பகதூர் சாஸ்திரி பன்னாட்டு வானூர்தி நிலையத்திற்கு தென்கிழக்கே 23 கிலோ மீட்டர் தொலைவிலும் உள்ளது.

இந்த தொடருந்து நிலையத்திலிருந்து அருகே உள்ள சப்ரா, பல்லியா, லக்னோ, தர்பங்கா அயோத்தி போன்ற நகரங்களுக்கு விரைவு வண்டிகளும்,  பயணிகள் வண்டிகளும் இயங்குகிறது. மேலும்  அனைத்து இந்திய பெரிய நகரங்களுக்கு செல்லும் விரைவு வண்டிகள் இந்த தொடருந்து நிலையத்தில் நின்று செல்கிறது.

இதனையும் காண்க
 வாரணாசி சந்திப்பு தொடருந்து நிலையம்
 பனாரஸ் தொடருந்து நிலையம்
 காசி தொடருந்து நிலையம்
 முகல்சராய் பண்டிட் தீனதயாள் உபாத்தியாயா சந்திப்பு தொடருந்து நிலையம்

மேற்கோள்கள்

உத்தரப் பிரதேசத் தொடருந்து நிலையங்கள்
வாரணாசி மாவட்டம்
வாரணாசி
கழற்சி

கழற்சி (Guilandina bonduc, பொதுவாக grey nicker, nicker bean  fever nut  அல்லது knicker nut'' என்றும் அழைக்கப்படுகிறது) என்பது ஒரு பூக்கும் தாவரம் ஆகும். இது பெரு வெப்ப மண்டல பகுதிகளில் பரவியுள்ளது.  இந்தக் கொடிதாவரமானது  நீளத்தை அடைந்து மரங்கள் போன்ற பிற தாவரங்கள் மீது ஏறி படரும் ஒரு மரமயவேறி ஆகும். இதன் தண்டுகள் வளைந்த முட்களைக் கொண்டிருக்கும். இதன்  அளவுள்ள சாம்பல் நிற விதைகள்,  கழற்சிக்காய் என அழைக்கப்படுகின்றன. இந்த விதைகள் நீரில் மிதக்ககூடியவை என்பதால் கடல் நீரோட்டங்களால் கொண்டு செல்லும் அளவுக்கு நீடித்து இருக்கும்.

விளக்கம் 
கழற்சி பற்றிப்படரும் கொடியாகும். இது சுமார்  நீளம்வரை வளர்கிறது. அல்லது ஒரு பெரிய பரந்த புதராகவோ அல்லது சிறிய புதர் மரமாகவோ வளரும். இதன் தண்டுகள் ஒழுங்கற்ற முறையில் வளைந்த முட்களால் மூடப்பட்டிருக்கும். இதன் இலைக் கொத்துகள் பெரியவையாகவும், இரட்டைச்சிறகு வடிவோடு  நீளமான கொத்தாகவும் இருக்கும். இருபக்க இலைக்காம்புகளில்  முட்கள் இருக்கும். ஒரு கொத்தில் நான்கு முதல் பதினொரு ஜோடி இறகுவடிவ சிறிய இலைக் கொத்துகள் உள்ளன. அவை  நீளம் கொண்டவை. இதன் சிற்றிலைகள் 15 முதல் 40 மிமீ (0.6 முதல் 1.6 அங்குலம்) நீளமும், நீள்வட்ட வடிவில் அல்லது முட்டை வடிவிலும் கூர்மையான முனைகள் கொண்டதாக இருக்கும். இத்தாவரத்தில் மஞ்சள் நிறப் பூக்கள் பூக்கும். பூக்களைத் தொடர்ந்து பெரிய, தட்டையான, முட்கள் நிறைந்த பச்சை நிறக் காய்கள் தோன்றும். அவை பின்னர் பழுப்பு நிறமாக மாறும். காய்களில் பொதுவாக இரண்டு, பளபளப்பான, உருண்டையான, சாம்பல் நிற கொட்டைகள் இருக்கும்.

பரவலும் வாழ்விடமும் 
கழற்சி பெரு வெப்ப மண்டலப் பகுதிகளில் பரவியுள்ளது. இது பொதுவாக கடற்கரைக்கு அருகிலும், புதர்க்காடுகளிலும், மணல் திட்டுகளிலும், கரைகளுக்கு மேலும் வளரும். இது உள்நாட்டிலும், தாழ்நில இரண்டாம் நிலை காடுகளிலும், கிராமங்களுக்கு அருகில் உள்ள பகுதிகளிலும் காணப்படுகிறது. மருத்துவ நோக்கங்களுக்காக அல்லது பலகையாட்டங்களில் காய்களாக பயன்படுத்துவதற்காக கொண்டு செல்லப்பட்ட விதைகள் தற்செயலாக கைவிடப்பட்டதன் விளைவாக இவை உள்நாட்டில் வளர்ந்திருக்கலாம். இதன் விதைகள் மிதக்கும் தன்மை கொண்டவை. மேலும் கடல் நீரிலும் தன்னைக் காத்துக்கொண்டு மிதந்து சென்று புதிய கடலோரப் பகுதிகளுக்குச் சென்று பரவுகின்றன. கரையில் கிடைக்கும் இந்த விதைகள் சில நேரங்களில் கடல் முத்துக்கள் என்று அழைக்கப்படுகின்றன.

பயன்கள் 
இத்தாவரத்தின் வேர்களில் உள்ள முடிச்சுகளில் நைட்ரஜனை நிலைநிறுத்தும்  ஒன்றிய வாழ்வு பாக்டீரியாக்கள் உள்ளன. இது கொடிக்கு ஊட்டமாகப் பயன்படுகிறது மேலும் அருகில் வளரும் மற்ற தாவரங்களுக்கும் நன்மை பயக்கிறது.

இந்த தாவரம் பாரம்பரிய மருத்துவத்தில் பயன்படுத்தப்படுகிறது. விதைகளில் சத்துகள் மற்றும் காய்ச்சல் அகற்றும் பண்புகள் உள்ளன. இதன் பட்டை மற்றும் இலைகள் காய்ச்சலைக் குறைக்கப் பயன்படுத்தப்படுகின்றன. விதைகளில் இருந்து பிரித்தெடுக்கப்பட்ட எண்ணெய் அழகுசாதனப் பொருட்களிலுக்கும் பிற பயன்பாட்டுக்கும் பயன்படுத்தப்படுகிறது.

குறிப்புகள் 

கொடிகள்
மூலிகைகள்
புஷ்பா (திரைப்படம்)

புஷ்பா: தி ரைஸ் (Pushpa: The Rise) என்பது இயக்குநர் சுகுமார் எழுதி இயக்கி, தெலுங்கு மொழியில் வெளியான அதிரடி பரபரப்புத் திரைப்படமாகும்.. இந்தப் படத்தில், அல்லு அர்ஜுன் நாயகனாக நடிக்க பகத் பாசில் (தெலுங்கில் அறிமுகமாகிறார்), ராஷ்மிகா மந்தண்ணா ஆகியோரும் உடன் நடித்துள்ளனர். திரைப்படத்தின் இரண்டு பாகங்களில் முதல் பாகம், ஆந்திரப் பிரதேசத்தின இராயலசீமை பகுதியின் சேசாசலம் மலைப்பகுதியில் செஞ்சந்தன மரக்கடத்தலை அடிப்படையாகக் கொண்டுள்ளது.

படத்திற்கு தேவி ஸ்ரீ பிரசாத் இசையமைத்துள்ளார். ஒளிப்பதிவையும், படத்தொகுப்பையும் முறையே மிரோசுலாவ் குபா புரோசெக் மற்றும் கார்த்திகா சீனிவாசன் ஆகியோர் செய்துள்ளனர். இப்படம் 17 டிசம்பர் 2021 அன்று தெலுங்கிலும், மலையாளம், தமிழ், கன்னடம் மற்றும் இந்தி மொழிகளில் மொழி மாற்றம் செய்யப்பட்ட பதிப்புகளுடனும் வெளியிடப்பட்டது..

நடிகர்கள் 
 புஷ்ப ராஜுவாக அல்லு அர்ஜுன்
 பன்வர் சிங் செகாவத்தாக பகத் பாசில்
 ஸ்ரீவள்ளியாக ராஷ்மிகா மந்தண்ணா
 ஜெகபதி பாபு
 பிரகாஷ் ராஜ்
 ஜாலி ரெட்டியாக தனஞ்சய்
 மங்கலம் சீனுவாக சுனில்
 தாட்சாயணியாக அனசூயா பரத்வாஜ்
 ஹரிஷ் உத்தமன்
 சத்ரு
 வெண்ணிலா கிசோர்
 ஸ்ரீதேஜ்
 பூமிரெட்டி சித்தப்பா நாயுடுவாக ராவ் ரமேஷ்
 கொண்டாரெட்டியாக அஜய் கோஷ்
 அனுவாக மாளவிகா வேல்ஸ்
 நடிகை சமந்தா "ஊம் சொல்றியா மாமா" பாடலுக்கு (சிறப்பு தோற்றத்தில்)

தயாரிப்பு 
இத்திரைப்படம் 250 கோடி ரூபாய் செலவில் உருவாக்கப்பட்டுள்ளது.. மைத்திரி மூவி மேக்கர்சும் முட்டம் செட்டி மீடியா நிறுவனமும் இதை தயாரித்துள்ளனர்.

மேற்கோள்கள்

வெளி இணைப்புகள் 
 
 

இந்தியத் தெலுங்குத் திரைப்படங்கள்
2021 தெலுங்குத் திரைப்படங்கள்
சத்ய நாராயண் கௌரிசாரியா

சத்ய நாராயண் கௌரிசாரியா (Satya Narayan Gourisaria)  இந்தியாவில் பிறந்த பிரித்தானிய நிறுவனச் செயலர் ஆவார். காந்தியவாதியாகவும்  வே.கி. கிருட்டிண மேனனால் நிறுவப்பட்ட இந்திய சுதந்திர இயக்க அமைப்பான இந்தியக் கூட்டமைப்பின் முன்னாள் செயலாளருமாக  சத்ய நாராயண் இருந்தார். பீகார் மாநிலத்தின் தன்பாத் நகரத்தில் 1929 ஆம் ஆண்டு மே மாதம் 7 ஆம் தேதியன்று இவர் பிறந்தார். ஆனால் கிழக்கு வங்காளத்திற்கு இடம் பெயர்ந்தார்.  பின்னர் கிழக்கு பாக்கித்தானிலிருந்து  1948 ஆம் ஆண்டில் சுதந்திரத்திற்கு ஓராண்டு கழித்து இந்தியா திரும்பினார். கொல்கத்தாவில் உள்ள இசுகாட்டிசு பேராலயக் கல்லூரியில் தனது கல்லூரிப் படிப்பை முடித்தார். 1950 ஆம் ஆண்டில் ஐக்கிய இராச்சியத்திற்கு குடிபெயர்ந்தார். அங்கு 61 ஆண்டுகள் தங்கினார். டக்ளசு பிரேசர் அண்ட் சன்சு (லண்டன்) லிமிடெட் நிறுவனத்தின் முன்னாள் நிறுவன செயலாளரான கௌரிசாரியா தற்போது செயல்படாத அசோகா பிரசுரத்தின் இயக்குனராகவும் இருந்துள்ளார்.  இலண்டனில் தங்கியிருந்த காலத்தில், இந்தியத் திரைப்படங்களைக் காண்பிக்க திரையரங்குகளை வாடகைக்கு அமர்த்தியதன் மூலமும், இந்தியத் திரைப்படப் பிரமுகர்களை நிகழ்ச்சிகளுக்காக இலண்டனுக்கு வரவழைப்பதன் மூலமும் கலாச்சாரப் பரிமாற்றங்களுக்கு உதவியுள்ளார்.  1974 ஆம் ஆண்டில் இராயல் ஆல்பர்ட் அரங்கில்  லதா மங்கேசுகர் நடத்திய ஒரு நிகழ்ச்சி இவ்வகையில்  குறிப்பிடத்தக்கது ஆகும். 2013 ஆம் ஆண்டு சத்ய நாராயண் இந்தியா திரும்பினார். இந்திய அரசு நான்காவது உயர் விருதான பத்மசிறீ விருதை 2000 ஆம் ஆண்டில் இவருக்கு வழங்கி சிறப்பித்துள்ளது.

மேலும் பார்க்கவும் 
வே. கி. கிருட்டிண மேனன்

மேற்கோள்கள் 

Articles with hCards
வாழும் நபர்கள்
பீகார் அரசியல்வாதிகள்
1929 பிறப்புகள்
காந்தியவாதிகள்
பொது அலுவல்களுக்காகப் பத்மசிறீ விருதுபெற்றவர்கள்
சிர்வல் குடைவரைகள்

சிர்வல் குடைவரைகள் (Shirwal Caves)  இந்தியாவின் மகாராட்டிரா மாநிலத்தின் புனே மற்றும் சாத்தாரா நகரங்ளுக்கு நடுவில், புனே நகரத்திற்கு தெற்கே 48 கிலோ மீட்டர் தொலைவில், சாத்தாரா மாவட்டத்தின் சிர்வல் எனும் கிராமத்தின் மலைக்குன்றில் அமைந்த 15 பௌத்தக் குடைவரைகளின் தொகுப்பாகும். இதன் ஒரு குடைவரையில் சைத்தியமும், பிற குடைவரைகளில் விகாரைகளும் அமைந்துள்ளது.

மேற்கோள்கள்

சாத்தாரா மாவட்டம்
மகாராட்டிரத்தில் உள்ள குகைகள்
இந்தியாவில் உள்ள குகைகள்
பௌத்த தொல்லியற்களங்கள்
துளசி பிருந்தாவனம்

துளசி சௌரா அல்லது துளசி விருந்தாவனம் அல்லது துளசி பிருந்தாவனம் அல்லது துளசி தாரா என்பது பாரம்பரிய இந்துக்களின் வீடுகளுக்கு முன்னால், புனிதமான துளசி செடியைக் கொண்ட ஒரு சிறிய மேடை போன்ற கல் அல்லது சீமைக்காரை கட்டுமானமாகும்.

இந்து மதத்தில் முக்கியத்துவம் 

துளசி அல்லது புனித துளசி என்பது இலமியேசியே குடும்பத்தில் உள்ள ஒரு நறுமண தாவரமாகும். இது பழைய உலக வெப்பமண்டலங்கள் முழுவதிலும் பூர்வீகமாக உள்ளது. மேலும், பயிரிடப்பட்ட தாவரமாகவும் தப்பித்த களையாகவும் பரவலாக உள்ளது. இது இந்துக்களால் புனிதமான தாவரமாகக் கருதப்பட்டு, பிருந்தா தேவி அல்லது விருந்தாபதி என்று வணங்கப்படுகிறது. தினமும் காலையில் குளித்த பின் ஒடியா மக்கள் செடிக்கு தண்ணீர் ஊற்றி வணங்கி, சில இலைகளை பிரசாதமாக எடுத்துக் கொள்கின்றனர். துளசி இந்துக்களுக்கு ஒரு புனிதமான செடியாகும். துளசி இதழ்கள் கலந்த நீரானது இறக்கும் நிலையில் உள்ளவர்களுக்கு அவர்களின் ஆன்மாவை சொர்க்கத்திற்கு அனுப்ப கொடுக்கப்படுகிறது. பான சங்கராந்தியில் ஒரு சிறிய மண் பானையில் வெல்ல பானம், பால், வில்வப் பழம், மசாலாப் பொருட்கள் ஆகியவற்றால் நிரப்பி ஒரு குச்சியில் தொங்கவிடுவார்கள். இதனால் நீர் துளிகள் துளசியின் வேர்களில் விழுகின்றன. இது மழைக்காலமான ஆடி மாதத்தின் தொடக்கத்தைக் குறிக்கிறது. அந்த நாளில் வெல்லம், தயிர் ஆகியவை பிரசாதமாக வழங்கப்படுகின்றன.

துளசி விவாகம் 

துளசி விவாகம் எனப்படும் ஒரு சடங்கு இந்துக்களால் பிரபோதினி ஏகாதசி (கார்த்திகை வளர்பிறை சந்திரனின் பதினொன்றாவது நாள்) முதல் கார்த்திகை பூர்ணிமா (கார்த்திகையில் முழு நிலவு) வரை வழக்கமாக  செய்யப்படுகிறது. இது துளசி செடியை விஷ்ணுவிற்கும், அவரது உருவமான, சாளக்கிராமம் அல்லது கிருட்டிணன் அல்லது இராமர் உருவத்துடன் நடக்கும் சம்பிரதாய திருமணமாகும். மணமகன், மணமகன் இருவருக்கும் சடங்கு முறைப்படி வழிபாடு செய்யப்பட்டு, பாரம்பரிய இந்துத் திருமணச் சடங்குகளின்படி திருமணம் செய்து வைக்கப்படுகிறது. இது பருவமழைக்கு ஒத்திருக்கிறது. திருமணங்களுக்கும் பிற சடங்குகளுக்கும் சாதகமற்றதாகக் கருதப்படும் சாதுர்மாதத்தில் நிகழ்த்தப்படுகிறது. எனவே இந்த நாள் இந்தியாவில் வருடாந்திர திருமண பருவத்தில் தொடங்குகிறது.

புகைப்படங்கள்

சான்றுகள் 

இந்து சமய வழிபாட்டுப் பொருட்கள்
ஒரியப் பண்பாடு
ஆஞ்சியோலெட்டா கொராதினி

ஆஞ்சியோலெட்டா கொராதினி (Angioletta Coradini) (1 ஜூலை 1946 – 4 செப்டம்பர் 2011) ஓர் இத்தாலிய வானியற்பியலாளரும் கோள் அறிவியலாளரும் ஆவார்.

வாழ்க்கை
இவர் 1970 இல் உரோம் நகரில் உரோம் பல்கலைக்கழகத்தில் தன் இயற்பியல் முதுவர் பட்டத்தைப் பெற்றார். பின்னர் இந்நகரிலேயே தன் வாழ்நாள் முழுவதும் ஆய்வாளராகப் பணிபுரிந்தார். இவர் முதலில் பல்கலைக்கழகத்திலும் பிறகு 1975 முதல் இத்தாலி தேசிய ஆராய்ச்சி மன்றத்திலும் இறுதியாக இத்தாலியத் தேசிய வானியற்பியல் நிறுவனத்திலும் ஆய்வாளராக விளங்கினார்.

பன்னாட்டு அறிவியல் திட்டப் பங்கேற்பு
 1970 முதல் 1974 வரை நாசாவின் கோள், நிலா ஆராய்ச்சித் திட்ட இணை ஆய்வாளராக இருந்தார்.
 1991 முதல் 2011 வரை சிர்சு ,விம்சு கருவிகளை உருவாக்கும் அறிவியல் குழு உறுப்பினராகவும் விம்சு கட்புல அலைவரிசை, காசினி-ஐகன்சு திட்டம் ஆகியவற்ரின் முதன்மை அய்வாள்ராகவும் இருந்து வந்துள்ளார்.
 1993 முதல் 1996 வரை மோரோ எனும் நிலா வட்டணைக்கல முன்மொழிவின் ஒருங்கிணைப்பாளராகவும் மோரோ அறிவியல் குழுவின் உறுப்பினராகவும் இருந்தார்.
 1994 முதல் 1996 வரை ஐரோப்பிய விண்வெளி முகமை, அகச்சிவப்புக் கதிர் ந்க்கீட்டகத் திட்ட நோக்கீட்டுக் கால ஒதுக்கீட்டுக் குழுவின் ஒருங்கிணைப்பாளராக விளங்கினார்.
 1997 முதல் 1999 வரை ஐரோப்பியத் தெற்கு நோக்கீட்டக நோக்கீட்டுத் திட்டக் குழு எஃப் பலக உறுப்பினராக இருந்தார்;
 1999 முதல்2004 வரை பின்லாந்து விண்வெளி ஆய்வுக் கல்விக்கழகத்தின் அறிவியல் மன்ற உறுப்பினராக இருந்தார் .
 1999 முதல் 2004 வரை பின்லாந்து விண்வெளி ஆய்வுக் கல்விக்கழக அறிவியல் மன்றத்தின் உறுப்பினராக இருந்தார் .
 1999 முதல் 2002 வரை பெர்ன் நகரைத் தலைமையகமாக்க் கொண்ட  பன்னாட்டு விண்வெளி ஆய்வு நிறுவன அறிவியல் மன்றத்தில் உறுப்பினராக இருந்தார் (1999–2002);
 2008 முதல் 2011 வரை ஐரோப்பிய குழுமத்தின் விண்வெளி அறிவுரைஞர் குழுவின் உறுப்பினராக இருந்தார்.
 இவர் பாரீசு நோக்கீட்டக உயர் அறிவியல் குழுவின் உறுப்பினராக இருந்தார்.
 இவர் 2005 முதல் 2011 வரை நாசாவின் வியாழனுக்கான புதிய முன்முகப்பு ஜிராம் கருவித் திட்ட  முதன்மை ஆய்வாள்ராக விளங்கினார்.

தகைமைகளும் விருதுகளும்
 2007 இல் டேவிடு பேட்சு பதக்கத்தைப் பெற்றார். இப்பதக்கம் இவருக்குச்  சூரியக் குடும்ப உருவாக்கம், கோள் அறிவியல், விண்வெளித் தேட்டத்துக்கான அகச்சிவப்புக் கருவி உருவாக்கம் ஆகிய புலங்களில் இவர் ஆற்றிய அகல்விரிவும் ஆழமும் மிக்க பணிகளுக்காகவும் சிறப்பாகத் தலைமைதாங்கியதற்காகவும் வழங்கப்பட்டது. ;
 2012 இல் ழீன் தொமினிக் காசினி பதக்கம் பெற்று தகமைசால் ஆய்வுறுப்பினர் ஆனார்.
 2012 இல் நாசாவின் தகவுறு பொதுச் சேவைப் பதக்கத்தையும் பெற்றார்.
 வெசுட்டாவில் உள்ள ஆஞ்சியோலெட்டா குழிப்பள்ளம் இவரது  பெயரால் வழங்க 2014 இல் ஒப்புதல் அளிக்கப்பட்டுள்ளது.
 134340 புளூட்டொவில் உள்ள கரோதினி குழிப்பள்ளமும் 2018 இல் இருந்து இவரது பெயரால் வழங்கப்படுகிறது.

திட்டங்கள்
பேராசிரியர் ஆஞ்சியோலெட்டா கரோதினி வியாழன் வட்டணைக்கலம் யூனோ விண்வெளிக்கலத்துக்கான வியாழன் அகச்சிவப்பு நிலமுனைச் சுடர்வு படம்பிடிக்கும் கருவித் திட்டத்தைத் தொடங்கிவைத்தார்.

இறப்பு
கொராதினி 2011 இல் புற்றுநோயால் இறந்தார்.

மேற்கோள்கள்

1946 பிறப்புகள்
2011 இறப்புகள்
இத்தாலிய அறிவியலாளர்கள்
இத்தாலியப் புவியியலாளர்கள்
இத்தாலிய இயற்பியலாளர்கள்
இத்தாலியப் பெண் அறிவியலாளர்கள்
இத்தாலிய வானியற்பியலாளர்கள்
இத்தாலியப் புவி இயற்பியலாளர்கள்
பெண் கோள் அறிவியலாளர்கள்
அமந்தாவா

அமந்தாவா (Amandava) என்ற பேரினம் எஸ்ட்ரிலிட் குருவி பேரினமாகும். இந்த பறவைகள் ஆப்பிரிக்கா மற்றும் தெற்காசியாவில் அடர்ந்த புல் அல்லது புதர்க்காடுகளில் காணப்படுகின்றன. இவை குட்டையான, சிவப்பு அலகுடன் கூடியன. கூட்டமாகக் காணப்படும் இச்சில்லைகள் விதைகளை  உண்ணுகின்றன. முன்னர் இதன் பெயர் அமதாவத் மற்றும் அமிதவத் எனப் பயன்படுத்தப்பட்டுள்ளது. அமந்தாவா, அம்தாவத், அமிதவத் என்னும் பெயரானது அகமதாபாது என்பதன் திரிபாகக் கருதப்படுகிறது. அதாவது இந்தியாவின் குஜராத் மாநிலத்திலிருந்து முதலில் சில சிவப்புச் சில்லை (அமந்தாவா அமந்தாவா) சேகரிக்கப்பட்டதால் இப்பெயரிடப்பட்டதாக கூறப்படுகிறது.

வகைப்பாட்டியல் 
அமந்தாவா பேரினம் இங்கிலாந்து விலங்கியலாளர் எட்வர்ட் பிளைத்தினால் 1836ஆம் ஆண்டு சிவப்புச் சில்லைக்காக இடப்பட்டது. கில்பர்ட் ஒயிட்டின் தி நேச்சுரல் கிசுஸ்டரி அண்ட் ஆண்டிக்விட்டிசு ஆப் செல்போர்ன் பதிப்பின் ஒரு பக்கத்தின் அடிக்குறிப்பில் இப்பேரினப் பெயர் குறிப்பிடப்பட்டுள்ளது. இந்த பேரினத்தின் பெயர் இந்திய நகர்ப் பெயராகும். கரோலஸ் லின்னேயஸ் 1758-ல் பிரிஞ்ஜிலா அமந்தாவா என்ற பெயரினை சிவப்புச் சில்லைக்கு இட்டார். இதில் அமந்தாவா என்ற சொல் இந்தியாவின் குஜராத் மாநிலத்தில் உள்ள அகமதாபாத் நகரப் பெயரின் சிதைவு ஆகும். அமாந்தாவா பேரினம் ஆப்பிரிக்காவில் இரண்டு சிற்றினங்களைக் கொண்ட அமாதிவாவின் சகோதரப் பேரினமாகும்.

சிற்றினங்கள் 
அமந்தாவா பேரினம் மூன்று சிற்றினங்களைக் கொண்டுள்ளது:

மிகவும் நெருங்கிய தொடர்புடைய இரண்டு சில்லைகள், வெப்பமண்டல தெற்காசியாவிலும், ஆப்பிரிக்காவில் மெழுகு அலகு சில்லையும் காணப்படுகின்றது. இந்த பேரினத்தின் பல்வேறு சிற்றினங்கள் சில சமயங்களில் இசுபோரேஜிதசு பேரினத்தில் வைக்கப்படுகின்றன.

மேற்கோள்கள் 

Clement, Harris and Davis, Finches and Sparrows

வெளி இணைப்புகள்

பறவைப் பேரினங்கள்
எலிசபெத் தர்ட்டில்

எலிசபெத் தர்ட்டில்  (Elizabeth Turtle) ஜான் ஆப்கின்சு பல்கலைக்கழகத்தின் பயன்முறை இயற்பியல் ஆய்வகத்தில் பணிபுரியும் ஓர் அமெரிக்கக் கோள் அறிவியலாளர் ஆவார்.

கல்வி
இவர் 1989 இல் இயற்பியலுக்கான அறிவியல் இளவல் பட்டத்தை மசாசூசட் தொழில்நுட்ப நிறுவனத்தில் ஈட்டினார். இவர் கோள் அறிவியலில் முனைவர் பட்டத்தை 1998 இல் அரிசோனா பல்கலைக்கழகத்தில் இருந்து பெற்றார்.

ஆராய்ச்சி
முனைவர் பட்டம் பெற்றதும் இவர் அப்பல்கலைக்கழகக் கோள் அறிவியல் துறையிலும் மேலும் ஐசோனா, த்சுக்கானில் உள்ள கோள் அறிவியல் நிறுவனத்திலும் பணிபுரிந்தார். இவர் 2006 இல்  பால்டிமோர், மேரிலாந்தில் உள்ள ஜான் ஆப்கின்சு பல்கலைக்கழகத்தின் பயன்முறை இயற்பியல் ஆய்வகத்தில் சேர்ந்தார்.

இவர் கலீலியோ விண்கலத் திட்டத்தின் படிம்வாக்கக் குழுவில் இணைந்து பணிபுரிந்துள்ளார் இவர் காசினி-ஐகன்சு திட்டத்தின்  படிமவாக்க, இராடார் குழுக்களில் இணைந்து பணிபுரிந்துள்ளார். இவர் நிலா வெள்ளோட்ட வட்டணைக்கலத்தில் இயங்கிய ஒளிப்படக் கருவிப் பணியின் இணை ஆய்வாளர் ஆவார்.  இவர் கோள்மொத்தல் கூறுபாடுகள் பற்றியும் கோள் மேற்பரப்பு நிகழ்வுகள் பற்றியும் கோள் படிமவாக்கம், நிலப்பட வரைவியல் பற்றியும் பல ஆய்வுக் கட்டுரைகளை பிறரோடு இணைந்து வெளியிட்டுள்ளார்.

இவர் ஐரோப்பா படிமவாக்க கருவி அமைப்பின் முதன்மை ஆய்வாளர் ஆவார். இக்கருவி அமைப்பு வியாழன் நிலவான ஐரோப்பாத் தேட்ட த் திட்ட வட்டணைக்கலத்தில் இணைக்க தேர்வு செய்யப்பட்டுள்ளது. இவர் திரேகான்பிளை விண்கலத்தின் முதன்மை ஆய்வாளரும் ஆவார்.  இந்த விண்வெளிக்கலத் திட்ட முன்மொழிவு நாசாவின் 2017 ஆம் ஆண்டு புதிய முன்முகப்புத் தேட்ட நிகழ்ச்சிநிரலில் உள்ளடங்கியதாகும். இது 2019 ஆம் ஆண்டு ஜூன் 27 அன்று தேர்வாகியது. இத்திட்ட வட்டணைக்கலம் தித்தன் நிலாவின் வளிமண்டல வானிலையையும் அதன் மேற்பரப்பு வேதி உட்கூறுகளையும் ஆய்வதற்கான இருப்பிடம் மாற்றவல்ல இரட்டை வான்கல ஊர்தியைக் கொண்டதாகும்.

இவர் பல பத்து ஆய்வுக் கட்டுரைகளின் முதன்மை ஆசிரியர் ஆவார். இவர் மேலும் பற்பல அறிவியல் கட்டுரைகளை பிறரோடு இணைந்தும் வெளியிட்டுள்ளார்.

விருதுகள் 
நாசா 2008, 2009, 2010, 2015 ஆம் ஆண்டுகளில் இவருக்குபல குழுச் சாதனை விருதுகளை வழங்கியுள்ளது. இவ்விருதுகளைப் பெற வழிவகுத்த குழுக்களாக காசினி தித்தன் தொகுப்பு அறிவியல் குழு, காசினி படிம உருவாக்க அறிவியல் குழு, காசினி தித்தன் வட்டணைக்கல அறிவியல் குழு நிலா வெள்ளோட்ட வட்டணைக்கலக் குழு, நிலா வெள்ளோட்ட வட்டணைக்கலக் விரிவாக்க அறிவியல் திட்டக் குழு போன்றவை அமைந்தன.

மேற்கோள்கள்

வெளி இணைப்புகள்
 Zibi Turtle: Even though it is not always easy… being a planetary scientist is one of the coolest jobs on the planet!
 Elizabeth Turtle  profile at APL

1967 பிறப்புகள்
வாழும் நபர்கள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
தூங்காத கண்ணின்று ஒன்று

தூங்காத கண்ணின்று ஒன்று (Thoongatha Kannindru Ondru) 1983 ஆம் ஆண்டு வெளிவந்த தமிழ்த் திரைப்படமாகும். ஆர். சுந்தர்ராஜன்  இயக்கிய இப்படத்தை கே. கோபிநாதன் தயாரித்தார். இப்படத்தில்  மோகன், அம்பிகா, வி. கே. ராமசாமி, எஸ். வி. சேகர் மற்றும் பலரும் நடித்தனர்.

நடிகர்கள் 
 மோகன்
 அம்பிகா
 வி. கே. ராமசாமி
 எஸ். வி. சேகர்
 கிருஷ்ணமூர்த்தி
 வி. எம். ஜான்
 எஸ். வரலட்சுமி
 வாணி
 பொன்னி
 இராஜபிரியா

பின்னணிக் குரல் 
இப்படத்தில் நடிகர் மோகனுக்கு எஸ். என். சுரேந்தர் பின்னணி பேசியிருந்தார்.

பாடல்கள் 
இத்திரைப்படத்திற்கு கே. வி. மகாதேவன் இசையமைத்தார். பாடல் வரிகளை முத்துலிங்கம், அ. மருதகாசி மற்றும் புலமைப்பித்தன் ஆகியோர் இயற்றினர்.

வெளியீடும் வரவேற்பும் 
கல்கி இதழின் விமர்சகர் திரைஞானம், "இத்திரைப்படத் தலைப்பை உச்சரிப்பதில் உள்ள சிரமம் பார்ப்பதிலும் உண்டு" என்று எழுதியிருந்தார்.

மேற்கோள்கள்

வெளி இணைப்புகள் 
  

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
மோகன் நடித்த தமிழ்த் திரைப்படங்கள்
அம்பிகா நடித்த திரைப்படங்கள்
வி. கே. ராமசாமி நடித்த திரைப்படங்கள்
எஸ். வி. சேகர் நடித்த திரைப்படங்கள்
மேஷ சங்கராந்தி

மேஷ சங்கராந்தி (Mesha Sankranti or Mesha Sankramana or Hindu Solar New Year) சூரிய நாட்காட்டியின் படி ஆண்டின் முதல் நாள் ஆகும். இது சித்திரை மாத்த்தின் (மேஷ ராசி) முதல் நாளாகும். இது சூரியன், மேஷ ராசியில் புகும் நாளாகும்.  இந்து நாட்காட்டியின் படி இந்து சமயத்தினருக்கு முக்கிய நாளாகும். ஆங்கில நாட்காட்டியின் படி, மேஷ சங்கராந்தி பொதுவாக 14 ஏப்ரல் அன்றும், நெட்டாண்டில் மட்டும் 13 ஏபரல் அன்றும் வரும்.  தமிழர்கள் இந்நாளை சித்திரைப் புத்தாண்டாக கொண்டாடுகின்றனர். மேலும் சூரிய நாட்காட்டியை கடைபிடிக்கும் அசாமியர்கள், வங்காளிகள், பஞ்சாபிகள், மலையாளிகள், ஒடியா மக்கள் மேஷ சங்கராந்தி நாளை  புத்தாண்டாக கொண்டாடுகின்றனர்

இதற்கு இணையாக பௌத்த நாட்காட்டியின் அடிப்படையில் தாய்லாந்து, லாவோஸ், கம்போடியா, மியான்மர், இலங்கை மற்றும் இந்தியாவின் வடகிழக்கு மாநிலங்களில் மேஷ சங்கராந்தி நாளை புத்தாண்டு நாளாக கொண்டாடுகின்றனர்.

மேற்கோள்கள் 

இந்தியப் புத்தாண்டுகள்
புத்தாண்டு
இந்து சமய விழாக்கள்